En annen historie, som forsåvidt kan være forenlig med det ovenstående, er at trappistmunken Frère Clément (Clément Rodier), en fransk katolsk ordensbror med virke nær Oran i Fransk Algerie, og som var gartner ved et hjem for foreldreløse barn i Misserghin i perioden 1890–1902, var den som dyrket den første klementinen; uansett var han den som gjorde den kjent. Den franske botanikeren Louis Charles Trabut besøkte Rodier i 1902. Han mente klementinen var en krysning mellom mandarin og pomerans (), og foreslo navnet etter Rodier. Trabut beskrev krysningen vitenskapelig i 1902.